OpenLLM-France/wikimedia huggingface dataset:
# Derioko apaiztegia

Derioko apaiztegia Derion dagoen eraikin baten izena da. Gaur egun, Arteaga centrum deitzen zaio ofizialki eraikinari. Bizkaiko eraikinik handiena da.

## Historia

Eraikina 1930ean hasi ziren eraikitzen, ospitale psikiatrikoa izateko asmoz. Eraikin lanek hainbat atzerapen izan zuten, eta inoiz ez zen ospitale bihurtu. Espainiako Gerra Zibilak iraun zuen bitartean, Eusko Gudarostearen biltoki eta gordelekua izan zen. 1937ko maiatzean bonbardatu zuten baina kalte eskasak izan zituen.
Gerra Zibilaren ondoren bertan behera gelditu zen ospitale proiektua. Eraikina izan behar zuen lau eraikinetik bi baino ez ziren eraiki.
Gauzak horrela, 1955etik aurrera eraikina apaiztegi gisa erabiltzen hasi zen. Dena den, seminarioaren bizitza laburra izan zen. Bere jaiotzatik Bilboko elizbarrutian izandako arazo anitzez gain, apaizgaien kopurua gutxituz joan zen. Horrela, 1975ean Seminario Handia itxi zen eta beranduago ikastetxe bezala erabiltzen zen Seminario Txikia ere. Une honetatik aurrera erakunde kultural ezberdinek izango dute bertan bere egoitza: Seminarioaren liburutegia, Elizbarrutiko Arte Sakratuaren Museoa, Irakasle Eskola, Labayru ikastegia, Bizkaiko eliz artxibategia…
1990ean, lur batzuen arteko trukearen bitartez, Seminarioaren jabetza Bilboko Elizbarrutiaren eskuetan geratu zen. 1995ean Arteaga Centrum sortu zen eta bere berrikuntza osoa hasi zen eraikina enpresa ezberdinei alokatuz. Komunikazioei dagokienez, leku apartan dagoen eraikin hau ia erabat berriztatua dago gaur egun eta enpresa ezberdinak, kirol guneak, hotelak eta jatetxeak hartzen ditu bere baitan.

## Kanpo estekak

* Datuak: Q12256170
# Diego Ahedo

Diego Ahedo izan daiteke:
* Diego Ahedo (artzapezpikua), Palermoko artzapezpikua, osaba;
* Diego Ahedo (abadea), Frómistako abadea, iloba;
# Diego Ahedo (abadea)

    Artikulu hau abadeari buruzkoa da; beste esanahietarako, ikus «Diego Ahedo».
Frai Diego Ahedo XVI. mendeko bizkaitar monje beneditarra izan zen. Bere izen bereko osabaren laguntzailea, Palermon kristau gatibuak lagundu zituen eta Berberiara joan zen bere egoera ondo ezagutzeko. Frómistako abadea zela, Topografía e historia general de Argel izeneko liburua argitaratu zuen.
# Diego Ahedo (artzapezpikua)

    Artikulu hau abadeari buruzkoa da; beste esanahietarako, ikus «Diego Ahedo».
Diego Ahedo (Ahedo, Karrantza, 1527- Palermo, 1608ko uztailaren 5a) bizkaitar apaiz katolikoa izan zen. Agrigentoko apezpikua (1585-1589) eta Palermoko artzapezpikua (1589-1608) izan zen.
# Diego Ambuila

Diego Luis Ambuila Carabali (1993ko uztailaren 18a - ) Kolonbiako futbolaria da.
Hainbat futbol taldetan jokatu du, esaterako Sagan Tosu.

## Kanpo loturak

* (Japonieraz) J.League Data Site
* Datuak: Q11319990
# Diego Alaba

Diego Alaba izan daiteke:
* Diego Alaba Eskibel (?-1562), gotzain eta katedraduna.
* Diego Alaba Viamont (1557-?), militar eta matematikaria.
# Diego Alaba Viamont

    Artikulu hau matematikariari buruzkoa da; beste esanahietarako, ikus «Diego Alaba».
Diego Alaba Viamont (Gasteiz, 1557 – Valladolid, ?) arabar militar eta matematikaria izan zen. Salamancako Unibertsitatean ikasi ondoren, aita bezala militar bilakatu zen. Artillerian aditua, 1590ean El perfecto capitán instruido en la disciplina militar, y nueva ciencia de artillería argitaratu zuen, non Niccolò Fontana Tartagliaren teoriak hobetu zituen.
# Diegesi

Narratologian, diegesia zerbait kontatzeko ekitza eta ondorioa da. Mimesi kontzeptuarekin kontrajartzen da, non gertaerak eta egoerak erakutsi soilik egiten diren. Hedaduraz, diegesia narrazio baten mundua ere bada, narrazioak bere osotasunean iradokitzen duena.

## Kanpo estekak

* Datuak: Q1790314
# Diego (dordoka)

Diego Chelonoidis hoodensis espezieko dortoka bat da. Espainola Uhartean, Galapagoetan, jaio zela uste da. Heldu gazte gisa harrapatu zuten eta Ameriketako Estatu Batuetara bidali zuten, han zoologikoetan erakusteko. Azken urteetan, San Diegoko zoologikoan zegoen, Kalifornian, baina espezie hori ez zen oraindik ezaguna. 1976an, arrisku larrian zeuden C. hoodensis dortoken hazkuntza gatiburako ahalegina ezarri zen, eta, beraz, bazekiten 15 alek bakarrik irauten zutela bizirik. Diego espezie honetako ale gisa identifikatu zuten DNA proben bidez, eta Santa Cruz uhartera bidali zuten, programan sartzeko. Diegok 900 kume baino gehiago sortu zituen, eta Espainolan askatu zituzten. Horrek basa-populazioa 2.000 baino gehiagora handitzen lagundu zuen. Hazkuntza-programa 2020ko urtarrilean amaitu zen, eta Diego ofizialki erretiratu eta 2020ko ekainean askatu zuten naturan.

## Kanpo estekak

* Datuak: Q30899989
* Multimedia: Diego / Q30899989
# Diego Alaba Eskibel

    Artikulu hau apezpikuari buruzkoa da; beste esanahietarako, ikus «Diego Alaba».
Diego Alaba Eskibel (Gasteiz, ? − Kordoba, 1562ko apirilaren 2a) arabar apaiza eta legelaria izan zen. Salamancako Unibertsitatean zuzenbide kanonikoaren katedraduna, Astorga, Ávila eta Kordobako apezpikua izan zen. Trentoko Kontzilioaren lehenengo ataletan parte hartu zuen.
* Datuak: Q5806865
* Multimedia: Diego de Álava y Esquivel / Q5806865
# Edoras

Edoras, Rohango hiriburua zen, Ered Nimrais mendien oinean, Gizakien lurraldea. Bregok, Rohango bigarren erregeak sortu zuen. Honen aurretik, hiriburua, Foldean zegoen Aldburg zen.
Edorasen erdian, Meduseld altxatzen zen, urrez estalitako errege jauregia, urrunetik ikus zitekeena, dizdiratzen zuen eragatik, non Gandalf, Aragorn, Gimli eta Legolas Theoden erregearekin egongo ziren.
Hiria, latesi altu baten bidez eta bide bakarreko sarrera baten bidez soilik babestua zegoen. Hain zuzen ateen aurretik, hiriaren parean, Eorlen leinuko erregeen hondakinak aurkitzen ziren hilerri bat zegoen. Eguzkiaren Hirugarren Aroaren amaieran, mendebaldean, lehen leinuko erregeentzat bederatzi hilobi zeuden, eta beste zortzi ekialdean, bigarren leinukoentzako (Theoden barne).
Edoras izenak, Rohango hizkuntzan "etxeak" edo "gazteluak" esan nahi du.

## Peter Jacksonen trilogian

Liburuaren zati honen egokitzerako, hiriaren eskala errealeko maketa bat eraiki zen Sunday mendian, Erewhonetik gertu zegoen Rangigata haranaren goiko zatian. Grabazio guztia, benetako hartzeekin egin zen, paisaia eta hiriak barne, ordenagailu bidezko grafikoen laguntzarik gabe.

## Kanpo estekak

* Datuak: Q2069869
# Edoskitze

Edoskitzea ugaztun emeek esnez umea elikatzean datza, gehienetan bularretatik, batzuetan bularretatik aterata esnea metatu den ontzi berezi batetik. Gizakiaren kasuan, OMEk eta UNICEFek jaioberriaren lehenengo sei hilabetetan ezinbestekoa eta elikagai bakarra dela diote; baita handik aurrera, eta gutxienez bi urtera arte, osagarria. Estatu Batuetako Pediatria Elkarteak (American Academy of Pediatrics), berriz, urte batez beharrezkoa dela dio. Umeek esnea edoskiz igarotzen duten aroari edoskitzaro deritzo.
OMEk eta UNICEFek ez dute bukaera-data finkoa ezarri eta ikerketa antropologikoek bi urte eta erdi eta zazpi urte arteko epea proposatzen dute.
Edoskitzea onuragarria da bai amarentzat eta baita umearentzat ere. Bion afektibitate-lotura estutzeaz gain, umearen immunitate-sistema sendotzen du

## Erreferentziak

* ↑ (Gaztelaniaz) Osasunerako Mundu Erakundea. (2002). Estrategia mundial para la alimentación del lactante y el niño pequeño. Geneva.
* ↑ (Ingelesez) American Academy of Pediatrics Section on Breastfeeding. (2005). «Breastfeeding and the use of human milk» Pediatrics 2 (115): 496-506..
* ↑ Dettwyler, KA. (1995). A time to wean: the hominid blueprint for the natural age of weaning in modern human populations. in: Breastfeeding: biocultural perspectives. New York: Aldine de Gruyter, 39-73 or..
* ↑ (Ingelesez) Dettwyler, KA. (2001-9-22). «Duration of breast feeding and adult arterial distensibility. Humans are primates, designed to breast feed for years not months» BMJ 7314 (323): 689-90..

## Kanpo estekak

* Datuak: Q174876
* Multimedia: Breastfeeding / Q174876
# Edorta Kortadi

Edorta Kortadi Olano (Tolosa, 1946ko apirilaren 13a) gipuzkoar arte irakasle, idazle, apaiz eta kritikaria da.

## Biografia

Donostiako Apaizgaitegian ikasi zituen Humanitateak, Filosofia eta Teologia (1958-1971), Irungo Maisutza Eskolan Maisutza (1968), eta Bartzelonako Unibertsitate Zentralean Filosofia eta Letrak, Artearen Historia espezialitatean, (1971-1976). Diseinatzaile grafikoa eta publizista izanik, Euskal Kartelgintza eta Arte Grafikoak (1968-1976) mugimenduan hartu zuen parte. Haur-literatura eta -poesiari buruzko hainbat liburu diseinatu eta ilustratu zituen, eta haurrentzako poesia-liburuak ere idatzi zituen (Donostiako Kantil Poesia Saria eskuratu zuen). 1968. urtetik aurrera irakaskuntza, arte-kritika eta erakusketen antolakuntza tartekatu zituen, apaiz-lana alde batera utzi gabe. 1978an Eusko Ikaskuntzako Arte Saileko lehendakari izendatu zuten, eta 1982tik 1994ra erakunde horretako idazkari nagusia izan zen. Jose Migel Barandiaran Fundazioko idazkari nagusia ere izan zen 1979tik 1997 arte. Gaur egun Donostiako Santa Maria basilikaren parrokoa da eta Donostiako Elizbarrutiko museoko zuzendaria.

## Liburuak

Kaleratu dituen liburuen artean daude:
* Artegintza, artista, gizartea (1979)
* Gipuzkoako pintoreak (1939-1979) (1979)
* Arte Vasco-Euskal Artea (1979)
* Atlas de Euskal Herria. Euskal Herriko Atlasa (1982)
* Euskal Herria, realidad y proyecto (1985)
* Aranzazu, tradición y vanguardia. Arantzazu, tradizioa eta abanguardia (1993)
* Grafía vasca (1994)
* Juan Luis Goenaga (1969-1995) (1995)

## Erreferentziak

* ↑ http://www.noticiasdegipuzkoa.com/2015/02/18/ocio-y-cultura/alvarez-de-eulate-la-llama-inextinguible%5B%5D

## Kanpo estekak

* (Gaztelaniaz): Auñamendi Enziklopedia.
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256478
# Edorta Gonzalez

Edorta Gonzalez Camino (Barakaldo, Bizkaia, 1961) euskal idazlea da. Deustuko Unibertsitatean ikasi zuen, eta gaur egun Urretxindorra Ikastolako irakaslea da.

## Lanak
### Eleberria

* Azken belaunaldia (1988, Elkar)

### Saiakera

* Irudia: argazkilaritza eta bideogintza (1992, Elhuyar)

## Kanpo estekak

* «Edorta Gonzalez», Literaturaren Zubitegia.
* Datuak: Q12256477
# Edon (Ohio)

Edon Ohioko herri bat da. Williams konderrian kokatua dago. 2010ean 834 biztanle zituen, 2,91 kilometro koadrotan banatuta.

## Ikus, gainera

* Williams konderria

## Kanpo estekak

* Datuak: Q2446037
* Multimedia: Edon, Ohio / Q2446037
# Dolichobela

Dolichobela Crambidae familiako tximeleta genero bat da. Bere espezie tipoa Dolichobela celidograpta da.

## Espezieak

| Espeziea | Irudia | Egoera |
| Dolichobela celidograpta | | daturik gabe |

## Kanpo estekak

* Datuak: Q5289030
# Dolichohedya

Dolichohedya Tortricidae familiako sits genero bat da. Bere espezie tipoa Dolichohedya tripila da.

## Espezieak

| Espeziea | Irudia | Egoera |
| Dolichohedya fulgens | | daturik gabe |
| Dolichohedya tripila | | daturik gabe |

## Kanpo estekak

* Datuak: Q5289046
* Espezieak: Dolichohedya
# Diego Arana

Diego Arana (Getxo, 1988ko irailaren 12a - ) bizkaitar belar hockey jokalari ohia da, Getxoko Real Club Jolaseta taldean hazia eta Espainia, Belgika, Herbehereak eta Australiako Ligetan jokatutakoa.

## Ibilbidea

Izena eta aita belar-hockeyan arituak ziren eta Diego 5-6 urterekin hasi zen herriko taldean.
Espainiako Ligan Getxon, Madrilen, Santanderren aritu zen eta Belgikako, Herbeheretako eta Australiako Ligatan ere jokatu zuen. 2016an Jolasetara itzuli zen. Urte berean egin zuen debuta Espainiako selekzioarekin eta 2019an Europako txapelketan zilarrezko domina irabazi zuen.

## Erreferentziak

* 1 2 (Gaztelaniaz) Marcos, Un reportaje de Nagore. (2021-01-09). «HOCKEY | El sueño olímpico de Diego Arana» Deia (Noiz kontsultatua: 2023-04-29).

## Kanpo estekak

* Datuak: Q66763573
# Diego Bergarakoa

Diego Bergarakoa (Bergara, 1499 – Malaga, 1583) hargin-maisu eta arkitektoa izan zen, garaiko Espainian eraikin garrantzitsuetan parte hartu zuena, hala nola Malagako katedralean.
Hasiera batean, Salamancako katedralaren lanetan parte hartu zuen eta, urte batzuk geroago, Coriakoan. 1543an, Malagako katedralean hasi zuen lankidetza, anaia Martin de Santiago-ren gidaritzapean. Honen heriotzaren ondoren, Maisu Nagusi izendatu zuten eta 1549 inguruan Apezpikutzaren Lantegi Txikietako arkitekto kargua eman. Katedralean, batez ere, Kapera Nagusia eraiki zuen 1541ean

## Eraikinak

Hauek dira Diego Bergarakoak zuzenduriko edo parte hartutako eraikin nagusiak:
* Salamancako katedrala, Salamanca (Gaztela)
* Coriako katedrala, Coria (Extremadura)
* Malagako katedrala, Malaga (Andaluzia)
* San Juan eliza, Malaga (Andaluzia)
* San Sebastian eliza, Antequera (Andaluzia)
* San Agustin eliza, Antequera (Andaluzia)
* Santa Maria la Mayor kolegio eliza, Antequera (Andaluzia)
* Encarnacion eliza, Marbella (Andaluzia)
* Albalá zubia, Plasencia (Extremadura)
* Guadalhorce gaineko zubia, Álora (Andaluzia)
* Malagako Plaza Nagusiko arkupeak, Malaga (Andaluzia)
* San Juan eliza, Malaga
* Santa Maria la Mayor kolegio eliza, Antequera
* Encarnacion eliza, Marbella

## Erreferentziak

* ↑ Narciso Casas. Historia y Arte en las Catedrales de España. , 110 or. ISBN 978-84-6863200-1..

## Bibliografia

* La Catedral de Málaga. Una sinfonía inacabada. Obispado de Málaga 2018.
* Casadevall Serra, Joan: Estudio del color del Centro Histórico de Málaga, Ayuntamiento de Málaga, 1999.
* Datuak: Q5806845
# Diego Barrenetxea

Diego Barrenetxea, Argentinako Independentzia Gerran parte hartu zuen eta La Rioja probintziaren gobernadorea izan zen.

## Bizitza

Potosi hirian jaio zen, XVIII. mendearen amaieran. XIX. mende hasieran militar egin zen. Txukisakako matxinadan atxilotua izan zen, 1809. urtean.
Geroago, 1813. urtean, maila-igoera izan zuen. Iparraldeko Ejerzitoan sartu zen eta han maila-igoera gehiago izan zituen.
1817. urtean, La Rioja-ko gobernadore izendatua izan zen. Hurrengo urteko maiatzren 24ean, berriz hautatua izan zen. Andeetako Armada-ri laguntza eman zion eta honek esker publiko bat balio izan zion. Juan Martin de Pueyrredon, Rio de la Platako Probintzia Batuetako zuzendari gorenak eman zion esker publiko hura.
1818. urtean, gobernu zentralaren aurrean, Famatina-n mehatzaritza defendatu zuen. Horretarako, Barrenetxeak mehatzaritzako legea aldatzeko proposamena egin zuen. Maiatzaren 19an, "Bando de Barrenetxea" deritzon 27 artikulutako dokumentua idatzi zuen. Pueyrredonek dokumentua onartu zuen, baina mehatzari batzuek kontran azaldu ziren.
1820. urteko urtarrilean, aldaketa politiko batzuk izan ziren eta Barrenetxea kargutik kendu eta berriz jarri zuten agintariek. Martxoan, La Rioja Cordobako probintziatik aske eta autonomoa izendatu zen eta Barrenetxea berriz gobernadore izendatua izan zen apirilean. Hilabete horretako 27ean, Jujuyko egun handiko batailan parte hartu zuen. Honene ostean, Diegok, Kordobara joan zen.

## Kanpo estekak

* Datuak: Q5806717
# Diego Borika

Diego Borika Retegi (Gasteiz, 1742ko azaroaren 12a-Durango, 1800) euskal herritar politikari eta militarra izan zen.
1787an Jacobo Ugarteren agindupean apatxeak borrokatu zituen Espainia Berriko iparraldeko mugan. 1779 eta 1793 artean Euskalerriaren Adiskideen Elkarteko kidea izan zen. Armadan karrera egin ondoren eta teniente-koronel bilakatuta, 1794 eta 1800 artean Behe eta Goi Kaliforniako gobernadore koloniala izan zen.

## Erreferentziak

* ↑ Auñamendi Eusko Entziklopedia. Diego Borica Retegui. .
* ↑ Bass, Steve. Basques in the Americas 1792-1893. .
* Datuak: Q5274859
# Diego Artieda Txirinos

Diego Artieda Txirinos Uclés (Ezpartza, Nafarroa Garaia, Euskal Herria, 1533 – Guatemala Hiria, Espainiar Inperioa, 1590) 1576tik 1583ra eta hurrengo urtean Nikaraguako gobernadore kargua izan zuen konkistatzailea izan zen. 1577tik Costa Ricako gobernadore kargua ere bizi izan zuen, hil baino urtebete lehenago kargutik kendu zuten arte.

## Biografia

Diego Artieda Txirinos 1533 inguruan jaio zen Ezpartzan, Zaraitzu ibaxako herri txiki batean, Gaztelara sartu berria zen Nafarroako Erresuman, Espainiako Koroaren zati zena, Pedro Uclés eta Maria Enrikez Txirinoen semea zelarik.
Filipinetako Kapitaintza Nagusian aritu zen. 1573an Filipe II.a Espainiakoa erregearekin kapitulazioa ospatu zuen Costa Ricako baketzeko eta finkatzeko. 1574an Nikaraguako gobernadore izendatu zuten 1576an bakarrik okupatzeko eta 1577tik aurrera Costa Ricako gobernadore bizirako ere. María de Céspedes y Flores ezkondu zen.
Artieda del Nuevo Reino de Navarra hiria sortu zuen Costa Ricako Karibeko kostaldean, bizitza iragankorra izan zuena, eta Ozeano Bareko kostaldearen inguruan, Esparza hiria, eremuan kokatua. egungo Esparza kantonamendua, izena hartzen duena.
Gobernadore gisa bere lana etengabe oztopatu zuen Guatemalako auztegiak, eta 1589an kargutik kendu eta haren aurkako prozesu bat ireki zuen. Guatemalan hil zen 1590ean .

## Ikus, gainera

* Esparza
* Costa Rica
* Guatemala

## Erreferentziak

* Nafarroako Entziklopedia Handia | ARTIEDA CHIRINO, DIEGO DE. .

## Kanpo estekak

* Datuak: Q5806713
# Diego Berguices

Diego Berguices (Bilbo, 1922 - Bilbo, 2016) Gallartan, Burtzeñan eta Otxarkoagan aritutako apaiz katolikoa izan zen.
Filosofia eta Letretan, Teologian eta Zuzenbidean lizentziatua, Comillasen ordenatu zen 1950ean. Abade moduan bere lehen destinoa Gallarta izan zen 1952an, eta ondoren Zugaztietan. Burtzeñako apaiz ekonomo izan zen gero, 1956tik aurrera 1962ra arte, orduan bidali baitzuten bere azken destino izango zenera. Otxarkoagako Justo eta Pastor Santuen parrokiara bidali zuten. Auzoan zerbitzatu zuen erretiroa hartu zuen arte, 1993an. Bere bizitzako azken urteetan, osasun delikatuarekin, Begoñako Abade Agurgarrien Egoitzan bizi izan zen.

## Otxarkoagako Prestakuntza zentroaren eragilea

Otxarkoagako Prestakuntza Zentroa sortzeko eragile nagusia izan zen, auzo langile baztertu hartako aukerarik gabeko gazte askori oinarrizko lanbide-fomakuntza eman zien gero gizartean integratu ahal izateko. Ofizialki zentroaren izena Gizarte Berrikuntzako Lanbide Heziketako ikastetxea da.
1950eko hamarkadako Industria arloko arrakastaren ondorioz Bilbo inguruko auzoetan txaboletan bizi ziren etorkinak Otxarkoaga eta Astrabudua auzoetara eraman zituzten. Ehunka etxebizitza, material merkeez eraikiak, eta altuera ezberdinetako blokeetan banaturik. Urte eta erdiko epean Otxarkoagan guztira 3.672 etxebizitza eraiki ziren. Berguicesek Otxarkoagan sortu zuen Prestakuntza Zentroa funtsezkoa izan zen auzoko gazte asko gizarteratu ahal izateko.
* Otxarkoaga
* Otxarkoagako Prestakuntza Zentroa
* Lore horiko etxebizitza poligonoa (1959 -1964)

## Erreferentziak

* 1 2 3 4 (Gaztelaniaz) «Fallece Diego Berguices, el presbítero más longevo de la Diócesis» Bilboko Elizbarrutia - Diócesis de Bilbao 2016-12-08 (Noiz kontsultatua: 2024-07-24).
* 1 2 Otxarkoaga Ikastexea Prestakuntza Zentroa | Hezkuntza integraleko Elizbarrutiko Ikastetxea. (Noiz kontsultatua: 2024-07-24).
* ↑ «Otxarkoagaren urteetako historia, bitxikeriak eta ondarea ezagutzeko bisita gidatuak - Uriola.eus» uriola.eus (Noiz kontsultatua: 2018-12-28).
* 1 2 Varela Alonso, Miriam. (2017-09-12). «Otxarkoaga Lore horiko etxebizitza-poligonoa. Ocharcoaga, el polígono de las flores amarillas» www.educacion.gob.es (Universidad del País Vasco/Euskal Herriko Unibertsitatea) (Noiz kontsultatua: 2019-11-02).
* ↑ «“Otxarkoaga. Lore horiko etxebizitza poligonoa” - Otxarkoaga - txurdinaga» Uriola.eus (Noiz kontsultatua: 2024-07-24).

## Ikus, gainera

* Begoñako errepublika

## Kanpo estekak

* Datuak: Q127164745
# Diego Barros Arana

Diego Jacinto Agustín Barros Arana (1830eko abuztuaren 16a - 1907ko azaroaren 4a) txiletar irakaslea, legegilea, ministroa eta diplomatikoa izan zen. XIX. mendeko Txileko historialari garrantzitsuena da. Bere lan nagusia Txileko Historia Orokorra (gaztelaniaz : Historia General de Chile) 15 liburukiko lan bat da, nazioaren historiaren 300 urte baino gehiago hartzen dituena.
Barros Arana euskal jatorrikoa zen. Hezitzailea eta diplomazialaria ere izan zen. Instituto Nacionaleko zuzendaria izan zen, institutu publiko batean, eta Txileko Unibertsitatean.

## Kanpo estekak

* Datuak: Q943158
* Multimedia: Diego Barros Arana / Q943158
# Diego Beaskoetxea

Diego Beaskoetxea (Izengoitia: Beaskoetxea; Miami, 1981eko maiatzaren 15a) bizkaitar puntista aurrelari da eta Gernikako Zesta Punta Eskolako entrenatzailea. Gonzalo Beaskoetxearen puntistaren semea da.
Gernikan egin zuen debut profesionala 1997. urtean. Lortu dituen emaitza aipagarrienen artean nabarmentzen direnak hauek dira: 2013. urtean Nazioarteko Euskal Pilota Federazioa 2013 eta Munduko Pilota Batzarra 2013. urtean Irastorzarekin batera eta 2015. Jai Alai World Tour Aldazabalekin batera.
Estatu Batuetako hainbat urtetan jolasten ibili ondoren, Euskal Herrira bizitzera etorri da eta profesional mailan jolasten ari da eta Gernikako Zesta Puntako Eskolako entrenatzailea da.

## Kanpo estekak

* Datuak: Q108285824
# Ehun eta bi

Ehun eta bi (102) ehun eta bataren ondoren eta ehun eta hiruaren aurretik doan zenbaki osoa da.

## Kanpo estekak

* Datuak: Q715437
* Multimedia: 102 (number) / Q715437
# Ehun eta hamalau

Ehun eta hamalau (114) ehun eta hamahiruaren ondoren eta ehun eta hamabostaren aurretik doan zenbaki osoa da.

## Kanpo estekak

* Datuak: Q715948
* Multimedia: 114 (number) / Q715948
# Ehun eta hamar

Ehun eta hamar (110) ehun eta bederatziaren ondoren eta ehun eta hamaikaren aurretik doan zenbaki osoa da.

## Kanpo estekak

* Datuak: Q715456
* Multimedia: 110 (number) / Q715456
# Ehun eta hamazazpi

Ehun eta hamazazpi (117) ehun eta hamaseiaren ondoren eta ehun eta hemezortziaren aurretik doan zenbaki osoa da.

## Kanpo estekak

* Datuak: Q716864
* Multimedia: 117 (number) / Q716864
# Ehun eta hamabost

Ehun eta hamabost (115) ehun eta hamalauaren ondoren eta ehun eta hamaseiaren aurretik doan zenbaki osoa da.

## Kanpo estekak

* Datuak: Q716621
* Multimedia: 115 (number) / Q716621
# Ehun eta hamahiru

Ehun eta hamahiru (113) ehun eta hamabiaren ondoren eta ehun eta hamalauaren aurretik doan zenbaki osoa da.

## Kanpo estekak

* Datuak: Q715432
* Multimedia: 113 (number) / Q715432
# Ehun eta hamasei

Ehun eta hamasei (116) ehun eta hamabostaren ondoren eta ehun eta hamazazpiaren aurretik doan zenbaki osoa da.

## Kanpo estekak

* Datuak: Q715954
* Multimedia: 116 (number) / Q715954
# Ehun eta bost

Ehun eta bost (105) ehun eta lauaren ondoren eta ehun eta seiaren aurretik doan zenbaki osoa da.

## Kanpo estekak

* Datuak: Q716840
* Multimedia: 105 (number) / Q716840
# Ehun eta hamabi

Ehun eta hamabi (112) ehun eta hamaikaren ondoren eta ehun eta hamahiruaren aurretik doan zenbaki osoa da.

## Kanpo estekak

* Datuak: Q716846
* Multimedia: 112 (number) / Q716846
# Ehun eta hamaika

Ehun eta hamaika (111) ehun eta hamarraren ondoren eta ehun eta hamabiaren aurretik doan zenbaki osoa da.

## Kanpo estekak

* Datuak: Q716860
* Multimedia: 111 (number) / Q716860
# Eidson Road (Texas)

Eidson Road Ameriketako Estatu Batuetako erroldak esleitutako leku bat da. Maverick konderrian dago, Texas estatuan. 9.461 biztanle ditu, 18,941765 kilometro koadroko azaleran banatuta.

## Ikus, gainera

* Maverick konderria

## Kanpo estekak

* Datuak: Q181297
# Eidsborgeko egurrezko eliza

Eidsborg Stavkirke, norvegieraz: Eidsborg stavkyrkje, Norvegiako Tokke udalerriko Eidsborg herrian dagoen stavkirke eliza bat da, Telemark konderrian.
1250ean eraiki zen eta 70 lagunentzako edukiera du.
* Datuak: Q251855
* Multimedia: Eidsborg stavkirke / Q251855
# Eidsberg

Eidsberg Norvegiako udalerria da. Østfold konderrian kokatua dago. 235.91 km² ditu eta 10.509 biztanle ditu.

## Mugakideak

Honako udalerri hauekin egiten du muga:
Askim Trøgstad Marker Rakkestad Skiptvet Aurskog-Høland

## Kanpo estekak

* Datuak: Q113740
* Multimedia: Eidsberg / Q113740
# Eidsvoll

Eidsvoll Norvegiako udalerria da. Akershus konderrian kokatua dago. 456.60 km² ditu eta 19.916 biztanle ditu.

## Mugakideak

Honako udalerri hauekin egiten du muga:
Østre Toten Stange Nord-Odal Nes Ullensaker Nannestad Hurdal

## Kanpo estekak

* Datuak: Q57080
* Multimedia: Eidsvoll / Q57080